Id- Daily Mirror tirraporta li detectives ta’ Scotland Yard se jmorru l-Portugall biex iħaffru fl-inħawi minn fejn seba’ snin ilu għebet Madeleine McCann ta’ tliet snin. Hu mifhum li uffiċjali mħarrġa sewwa fil-forensika se jużaw tagħmir tar-radar biex jippruvaw isibu xi fdalijiet kemm-il darba nqatlet u difnuha. Il-ġenituri ta’ Maddy, Kate u Gerry McCann, qatt ma tilfu t-tama li binthom għadha ħajja. Il-pulizija Ingliża għarrfuhom bil-pass li se jieħdu.